**Biwo Koperasyon Swis nan peyi Ayiti**

K’ap ekzekite pwojè PARHAFS la nan biwo li genyen nan Pòsali

**Kontra MASON WASH / Sistèm pou estoke dlo lapli ak latrin**

Kontra sa a fèt ant Responsab fanmi :\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ki gen nimewo seri: \_\_\_\_\_\_\_\_ ki nan localité :\_\_\_\_\_\_\_\_\_\_\_\_\_\_\_ CIN :\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ak

Bòs: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ CIN\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Tel : +509\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sou kontwòl biwo koperasyon Swis nan peyi d’Ayiti k’ap ekzekite pwojè PARHAFS la nan biwo Koperasyon ki genyen nan pò sali

Pou dezyem faz pwojè « PARHAFS » rekonstwiksyon/reparasyon latrina ak yon sistèm pou estoke dlo lapli, DDC ap bay fanmiy ki seleksyone yo sipò finansye ak sipò teknik pou yo kapab Rekonstwi/repare latrin yo. Se yon pwojè apwòch patisipatif. Sa vle di fanmi an ap patisipe nan tout sa kap fèt nan travay la, se fanmi an ki chwazi bòs ki pral rekonstwi/repare latrin nan ak sistèm ki pou estoke dlo lapli a. Kontra sa Siyen ant Bòs la ak chèf fanmiy an epi DDC.

**Atik 2 : Objektif Kontra a.**

1. Kontra sa a la pou bay ekplikasyon sou tout kondisyon yon Bòs bezwen ranpli pou li travay nan pwojè PARHAFS la. Epi tou, w ap jwenn detay sou angajman bòs la, angajman chèf fanmi an ak DDC pran pou travay la ka byen fèt daprè enstriksyon enjenyè DDC yo bay. Gen ladan l tou, kalité travay nou vle pou fanmi an e kòman ak kilè n ap peye bòs la.
2. Kontra sa valab pou latrin ak sitèn nan sèlman, kontra a dwe siyen avan travay la komanse.

**Atik 3 : Deskripsyon travay**

Bòs Mason an responsab pou reyalize travay sa yo :

* Konstriksyon baz latrin lan
* Konstriksyon baz pou plase chatodo a, epi enstalasyon chatodo ak tiyo pvc ki pote dlo lapli nan Chatodo 200 galon an.

**Atik 4 : Obligasyon Bòs Mason an.**

1. Bòs Mason an pran angajman pou li fè travay la sou tout enstriksyon ke enjenyè DDC a te ba li yo.
2. Bòs ki siyen kontra a reponsab pou mete bon jan kontwòl sou lòt bòs li pran pou travay avè l’ yo nan fason y’ap respekte prensip ak reglèman pou yon bon kalite travay.
3. Bòs la pran angajman pou li pa gaspiye materyo nou bay li pou fè travay la.
4. Bòs la pran angajman pou li patisipe nan reyinyon ekip DDC a ap fè pou bòs yo.

**Atik 5: Responsabilite chèf fanmi an**

1. Chèf fanmi an pran angajman pou li mete materyo lokal yo disponb pou bòs la travay tankou Woch, sab, banbou, gravye, tif
2. Chèf fanmi an pran angajman pou li li bay otorizayon peye bòs la si travay la byen fèt.
3. Chef fanmi an responsab pou byen estoke epi sekirize tout materyo li resevwa nan men DDC yo.

**Atik 6: Responsabilite DDC a**

1. DDC pran angajman pou li voye yon enjenyè pou fè sipèvisyon epi bay bòs la bon enstriksyon sou koman travay la dwe fèt.
2. DDC pran angajman pou peye bòs la pou travay ki byen reyalize nan sistèm pou estoke dlo lapli a ak fondasyon latrin nan.
3. Enjenyè DDC a ap fè swivi pou pèyman bòs yo.

**Atik 7 : Prensip ak modalite pou pèman.**

Aprè tout travay ki te sou responsablite Bòs Mason an fini selon prensip DDC yo, Enjenyè a ap siyen rekizisyon pèman pou peye bòs la nan Kès Mityalis Lezanglè daprè tablo pi ba :

|  |  |
| --- | --- |
| **Deskripsyon** | **Pèman**  |
| **Sitèn** | 5'400 HTG |
| **Baz latrin** | 5'400 HTG |

**Atik 8 : Sou Bon jan atitid**

Atizan ak DDC dwe pran angajman ak bon jan mezi pou anpeche koripsyon, evite tout move zafè. DDC pap pran okenn avantaj patikilye oubyen kado nan men okenn bòs, si yo sispèk yon bagay konsa yo pap travay ak bòs sa a ankò.

**Atik 9: Chanjman nan kontra a.**

Tout modifikasyon k’ap fet nan kontra a dwe gen yon konsantman ak siyati 3 konsène yo (DDC, chef fanmi an epi Bos la).

Fèt nan Pòsali nan dat\_\_\_\_\_\_\_\_\_\_\_\_\_

Non bos la

Chè pwogram lan

Responsab fanmi an